Et bilde som inneholder tekst

Automatisk generert beskrivelse

**Referat fra møte i menighetsrådet torsdag 20.03.25**

**Til stede:** Bjørn Fredheim, Vivi Maribo, Marte Søfting, Guro Hellgren, Trygve Westheim, Stine Kiil Saga, Roald Braathen, Tove-Marthe S. Nyhuus.  
Mari menighetspedagog deltok i sak 21/25 og 22/25.

**Forfall:** Martine Eriksen, Hans Petter Hauge, Tone Ramton

**I forkant av møtet spiste vi middag med torsdagsklubben og var med på samling.**

**Åpning og kaffemat ved Marte**

**Saker:**

**Sak 13/25 Godkjenning av innkalling og saksliste**

**Vedtak:** Godkjent

**Sak 14/25 Godkjenning av protokoll fra møtet 02.02.25**

**Vedtak:** Godkjent

**Sak 15/25 Menighetens årsmøte 23.03.25**

Til årsmeldingen: Ønske om tall fra fjoråret, for sammenlikning. Tall fra budsjett må på plass.

Til årsmøtet: De i MR som har anledning kommer på årsmøtet. Til neste år, kan det være mulig å usette årsmøte til april, med tanke på bedre tid for innhenting av tall og info/tekst

**Vedtak**: MR slutter seg til AU sin skisse for gjennomføring av Årsmøtet. Årsrapporten er godkjent.

**Sak 16/25 Regnskap og budsjett.**Kasserer presenterte budsjettet.

**Vedtak**: MR godkjenner regnskapet for 2024, men stiller spørsmåltegn ved post 16301 *Utleie Hønefoss kirke*, som står i 0.

Budsjett godkjennes med følgende endringer: lønn Åpen kirke økes med 10000,- og overforbruk tas fra disposisjonskonto.

MR forventer regnskapsrapport hver andre mnd., uavhengig av billag. MR-leder tar dette opp med kirkevergen.

**Sak 17/25 Åpen kirke sommeren 2025**

Det ble drøftet antall uker, aldersgrenser for ungdom (øvre og nedre), dager, tider og evt. tillegg som guiding, bruk av kirkegårds-ruten (Historisk vandring) og vertskap ved pipekonserter. Utgiftene har ligget på ca 35.000, vi har bare satt av 25.000 i budsjettet før justering.

**Vedtak**: MR anbefaler at vi om nødvendig bruker kr. 35.000 på tiltaket. Det skal undersøkes muligheter for søknad om økonomisk støtte, hvor det fremmes at Hønefoss kirke er byens storstue, at det er et arkitektonisk bygg, samt at vi får ungdom i arbeid.

Ungdom som ansettes skal være i alderen 14 til 19 år. Nedre aldersgrense det året de er konfirmant/fyller 15, øvre aldersgrense det året de fyller 19.   
Det er ønske fra MR at vi fortsetter som før, med åpen kirke alle hverdager. Maks 7 uker.

Staben gis fullmakt til øvrig tilrettelegging av dette.

**Sak 18/25 Frivillighet**

Arbeidet med dette har av ulike årsaker stått litt på vent. Nå er følgende plan utarbeidet:

Det er særlig tre områder vi jobber med fram til sommeren

1. Systematisering av frivillige i Medarbeideren – gjøres i mai
2. Utarbeiding av rutiner for frivillighet i Hønefoss menighet. Kristin starter arbeidet med å lage en enkel oppskrift/rutine for frivillighet i menigheten. Tar på stabsdagen og med Roald i frivillighetsgruppa før det kan sendes som sak til MR i april. Der er også diakonene til stede, så dette møtet egner seg til denne saken
3. Kommunikasjon:
   1. Bruk av frivillig.no
   2. Synliggjøring av frivillighet både på Facebook og hjemmeside – muligheter for intervju med frivillige etc. Gjøres når rutinen er vedtatt

**Vedtak:** MR støtter det framlagte forslaget og utvider tiden hvor frivillighet har ekstra fokus til å vare ut 2025.

**Sak 19/25 Dugnader**

Staben foreslår dugnad

* onsdag 14. mai ute; pynte og rydde før nasjonaldagen.
* onsdag 1. oktober inne; rense stoler, vaske inni skap, tørke over vegger i menighetssal, rense kaffemaskiner og kaffekanner. Og alt annet vi kommer på
* onsdag 19. november; rigge til Jul i Kirkegata

**Vedtak:** MRgodkjenner forslagene.MRønsker kirketjenere til stede ved dugnad ute, ønsker at Tove-Marthe organiserer/legger til rette for dugnad inne i oktober. Stine og Tove-Marthe tar ansvar for kunngjøringer/publisering av dugnadene.

**Sak 20/25 Diverse praktisk**

**Vedtak:**

* Guro ordner med kake fra Hønefoss menighet til innsettelse av ny kapellan 1. påskedag.
* Vi inviterer Gunni til møte 28. april.
* Vi inviterer kirkeverge og assisterende kirkeverge til MR-møte til høsten.
* Staben kjøper inn ispinner til kirkekaffe 17. mai.

**Sak 21/25 Fellesskapstiltak i menigheten**

* Tørre å spørre om noen ønsker å bidra
* Det kan være utfordrende å få med barnefamilier på en helg, enklere med èn dag.
* **Hvem vil vi gjøre noe for? De eldre som går i kirke mer regelmessig,  
  konfirmantforeldre, barnefamilier?**
* Invitere «grupper» til Historisk vandring
* Finnes det tilbud om «Menighetsleir»

**Vedtak:** MR tar disse momentene med i videre samtaler

**Sak 22/25 Menighetspedagog Mari orienterer om arbeidet sitt og innleder til samtale.**

Som menighetspedagog i Hønefoss menighet, har Mari babysang og torsdagklubb som ukentlige aktiviteter. I tillegg er hun med på Ten Sing hver mandag.  
Utenom dette har hun, sammen med Stine, ansvar for kirke-skole/bhg-samarbeid. Hun deltar på gudstjenester som fastelavn, utdeling av bøker, høsttakkefest og enkelte andre gudstjenester hvor barna i menigheten er i fokus. Hun var også med på debuten til *Kirke-høna.* Hun tar master i kirkelig undervisning på MF og er utdannet kateket vår 2026.

**Vedtak:** MR takker for god og allsidig innsats, og ønsker lykke til med innspurt av utdanning.

**Sak 23/25 Orienteringssaker**

* Referat fra møtet i AU mars 2025
* Drenering rundt kirka samt søppel-system
* Kunstutstillingen og innkjøp av ikon
* «Kirkeengler» og annen kunst
* Kirkemøte-saker og møte med bispedømmerådet
* Faste-aksjonen, er alt under kontroll?
* Sokneprestens saker
* Takkebrev fra Stefanus alliansen, Bibelselskapet og Kirkens Bymisjon
* Fra Fellesrådet
* MR-møtet 3.juni blir hjemme hos Trygve

**Vedtak:** MR godkjente innkjøpet av et ikon og tok øvrige saker til informasjon

**Sak 24/25 Eventuelt**

**Sak 24/25-1: Lyd i kirkerommet**Vi har fått tilbakemelding på at lyden i kirkerommet er tidvis dårlig.   
Det er viktig at vi som tar imot folk i kirken, henviser til plasser for de med nedsatt hørsel om å sette seg langt fremme. Teleslyngen virker mellom søylene.   
De som bruker mikrofon/har ansvar for arrangementer og seremonier oppfordres til å spørre før det starter om hvordan lyden oppleves.